**Nouakchott** fonetski: **Nuakšot** (arapski: *نواكشوط*) je glavni i najveći grad Mauritanije u zapadnoj Africi od 558 195 stanovnika.

*Nuakšot* je i najveći grad u Sahari južno od Masiva Atlas.

Geografske karakteristike
-------------------------

*Nuakšot* leži na rubu Sahare na visoravni, pored atlantske obale, udaljen oko 435 km sjeveroistočno od Dakra u Senegalu. Grad se rastegao duž autoceste Rosso u pravcu sjever-jug, podalje od oceana, obalni pješčani pojas uglavnom je nenaseljen zbog čestih poplava. 
Prva luka na oceanu, koja je mogla primiti veće brodove *Nouakchott Wharf* izgrađena je 1963. (postala je operativna tek 1966.) U novije vrijeme izgrađena je nova industrijska luka 1986. 8 km južno od grada, koja uglavnom služi za uvoz robe u zemlju, i za izvoz nafte i bakra. Rudnici bakra nalaze se pored Akjoujta 195 km sjeveroistočno od grada. 
*Nuakšot* je grad jednokatnica, koji se razvio duž velikih avenija, kao što su Gamal Abdel Nasser (istok -zapad), Charles de Gaulle, Kennedy i Lumumba, i brojnih divljih naselja.

Historija
---------

*Nuakšot* je bio maleno ribarsko mjesto sve do 1958. koje se malo spominjalo u pred kolonijalnom i kolonijalnim dobu, iako je bio na važnom karavanskom putu zapadne Afrike. Njegovo ime na berberskom znači *mjesto vjetrova*, postoji pretpostavka da su berberski Almoravidi bili porijeklom iz kraja oko *Nuakšota*.

Mauritanija je bila dio veće francuske kolonije Francuske Zapadne Afrike, u to vrijeme Saint-Louis, u današnjem Senegalu, bio je glavni grad sve do 1957. Tad je odlučeno da mali *Nuakšot*, koji je tad imao oko 15 000 stanovnika, zbog dobre klime, i svog položaja, postane glavni grad nove države Mauritanije, koja je osnovana 1958. kao dio Francuske zajednice. Mauritanija je 1960. postala potpuno nezavisna država, a *Nuakšot* njen glavni grad.

Bulevar Charles de Gaulle
Prizor iz grada
Tržnica u *Nuakšotu*
*Nuakšot* je bio glavni izbjeglički centar za velike saharske suše 1970. tad je grad naglo nabujao brojem stanovnika, a broj nomadskih stočara opao.

*Nuakšot* ima univerzitet koji je osnovan 1981. na kom studira 8 000 studenata.

Znamenitosti
------------

Najveće atrakcije *Nuakšota* su *Nacionalni muzej* i brojne tržnice na otvorenom, kao i nove džamije izgrađene uz pomoć Saudijske Arabije i Maroka.

Stanovništvo i administrativna podjela grada
--------------------------------------------

*Nuakšot* je prvi put administrativno podjeljen na 4 distrikta (*moughataa*) 1973. zatim je 1986. podjeljen na devet distrikta.

* Arafat
* Dar Naim
* El Mina
* Ksar
* Riad
* Sebkha
* Tevragh-Zeina
* Teyarett
* Toujounine

*Nuakšot* je 1969. imao samo 20 000, ali je za samo 11 godina - 1980. narastao na 150 000. Zapravo je vrlo teško odrediti točan broj stanovnika grada danas, jer su dobar dio njih nomadski stočari, koji stanuju u nabrzinu sklepanim kućercima, koja nakon nekog vremena napuste i odsele se negdje drugdje. Po nekim procjenama iz 2008. u gradu je živjelo čak 2 miliona ljudi, oprezniji govore da ih nema više od 800 000, ali i to je skoro 1 / 3 svog satnovništva u zemlji.

Klimatske karakteristike
------------------------

*Nuakšot* ima vruću - suhu pustinjsku klimu po Köppenovoj klasifikaciji klime, na grad padne samo 159 mm kiše tokom cijele godine, i to uglavnom u samo mjesec dana u augustu, kad je sezona kiša. U *Nuakšotu* je vruće praktički tokom cijele godine oko 32 °C , ali *zimi* temperatura zna pasti do 10 °C.

| **Klimatološki medijani za Nouakchott** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 29 | 31 | 32 | 32 | 34 | 33 | 32 | 32 | 34 | 33 | 32 | 28 | **32** |
| Srednji minimum (°C) | 14 | 15 | 17 | 18 | 21 | 23 | 23 | 24 | 24 | 22 | 28 | 13 | **19** |
| Precipitacija (mm) | 10 | 13 | 25 | 13 | 5 | 0 | 13 | 104 | 23 | 10 | 3 | 0 | **159** |
| *Izvor:*  |

Privreda
--------

U *Nuakšotu* se proizvodi sol, cement, insekticidi, prostirke, tepisi, i razni zanatski proizvodi. Preko luke se izvozi bakar  U *Nuakšotu* je 2000. radilo 30 malih i srednjih tvornica, dobar dio stanovnika radi u državnoj administraciji i financijskim ustanovama. 
Grad ima međunarodni aerodrom, koji je sjedište domaće kompanije Air Mauritania. Cestovno je dobro povezan sa ostalim gradovima u zemlji, ali su one često neprohodne zbog velikih nanosa saharskog pijeska.

Pitka voda
----------

Pogled iz zraka na *Nuakšot*
*Nuakšot* doslovno leži na podzemnom jezeru slatke vode, koje se zove *Trarza*, ali se zbog enormnog povećanja stanovništva one radikalno smanjuju. Stručnjaci upozoravaju da bi taj izvor mogao presahnuti oko 2054, jer se ne obnavlja zbog nedostatka kiša. Problem sa pitkom vodom je posebno je loš po periferijskim slamovima gdje većina stanovništva živi. Tako da je dobar dio stanovnika prisiljen kupovati vodu, koja je skupa za njihove prihode.

Gradovi prijatelji
------------------

* Španjolska, Madrid
* SAD, Tucson, Arizona
* Kina Lanzhou
* Jordan Amman (1999)

Izvori
------

1. 1 2  „*Mauritania: Regions & Towns*" (engleski). Citypopulationde. Pristupljeno 9. 5. 2011.
2. 1 2  „*Nouakchott, Place of winds*" (engleski). LookLex. Pristupljeno 8. 01. 2012. [*mrtav link*]
3. 1 2 3 4  „*Nouakchott*" (engleski). Encyclopædia Britannica. Pristupljeno 8. 01. 2012.
4. ↑  „*Nouakchott Travel Guide*" (engleski). World66. Arhivirano iz originala na datum 2017-06-19. Pristupljeno 8. 01. 2012.
5. 1 2  „*Average Conditions Nouakchott*". BBC Weather. Pristupljeno 5. 1. 2012.
6. ↑  Madrid city council webpage „Mapa Mundi de las ciudades hermanadas". Ayuntamiento de Madrid.
7. ↑  Sister Cities Arhivirano 2012-02-20 na Wayback Machine-u. *Official Gansu Website*. Accessed 25 August 2009.
8. ↑  Amman’s Relations with Other Cities. *Municipality of Greater Annam*. Accessed 8. 01. 2012

Eksterni linkovi
----------------

***Nouakchott*** na Wikimedijinoj ostavi

* *Nouakchott, Place of winds* Arhivirano 2012-02-14 na Wayback Machine-u ()
* *Nouakchott* na portalu Encyclopædia Britannica ()

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |